— Փո՜ղ, փող	ու	փող, — գոչեց	նա` ընկնելով	մի	տեսակ	ինքնամոռացության	մեջ: Նա	է	աշխարհի	հավատը, սերը, աստվածը: Միխակ, բա՛ց	արա	աչքերդ, մի՛	թողնիր, որ	եղբայրդ	տանի	հարստությունը	ուտեցնի	կնոջն	ու	զավակներին: Չոքի՛ր	վզին, վախեցրո՛ւ	կեղծ	կտակով: Չի	վախենում, դատ	բաց	արա	անվախ: Ես	զգույշ	մարդ	եմ, բայց	էլի	ռիսկ	սիրող եմ, ով	որ	չգիտե	ռիսկ	անել, չի	կարող	մեծանալ, բայց	զգույշ, էլի	զգույշ: Գործ	դիր	բոլոր	միջոցները, խլիր	եղբորդ	ձեռից հորդ	միլիոնները: Բեր	բաժանենք	երեք	տեղ, հետո	էլի	միացնենք, կազմենք	մի	մեծ	ընկերություն, նոր	նավթահողեր առնենք, նոր	հորեր	սկսենք	փորել	տալ, շինել	տանք	մի	մեծ	գործարան, գնենք	նավեր, շոգենավեր: Բաց	անենք	աշխարհի բոլոր	կողմերում	գործակալություններ, սկսենք	մրցել	ամերիկացիների	հետո, և	մեկ	էլ	տեսար	դարձանք	նավթային թագավորներ: Մեր	անունն	օր-օրի	վրա	կտարածվի	աշխարհի	բոլոր	կողմերում, բոլորը	կխոնարհվեն	մեր	առջև, գլուխ կտան, կլիզեն	մեր	փեշերը: Այն	Ժամանակ	կսկսենք	նստել, վեր	կենալ	ոչ	թե	Թաթոս	Մաթոսների, այլ	Ռոտշիլդների, Վանդերբիլդների	պես	հսկաների	հետ	որոնց	առջև	մինչև	անգամ	տերություններն	են	խոնարհվում: Եվ	հետո	դու	կտեսնես, թե	ինչ	ասել	է	իսկական	կյանք: